
	VIRKSOMHEDSBESKRIVELSE 

	
	Bondelauget er en forening af indtil videre 14 regenerative små-skala bønder, der arbejder sammen for at levere de bedste og mest bæredygtige råvarer til vores lokalsamfund. 
Derudover er de fem kvinder, som arbejder i bondelaugets udviklingsafdeling. Sammen administrerer, organiserer og faciliterer de Bondelauget, og udvikler nye lokale projekter.
Bondelauget driver bla. en gårdbutik i Ebeltoft som er et formidlingsrum og samlingssted hvor bønderne og lokalbefolkningen kan mødes. 
Bondelauget er i øvrigt del af projekt “Den bæredygtige landsby”, og er støttet af Syddjurs landdistriktspuljen, Syddjurs erhvervspulje, region midtjylland samt nordea-fonden gennem projektet “spiren - madværksted for fællesskaber”. Tak til alle, som støtter os.




	UDFORDRING 

	Bondelauget ønsker at nå en bredere kundekreds og udbrede kendskabet til både deres brand, deres mikroproducenter, og deres fælles værdisæt.
Hvordan kan Bondelauget arbejde med deres forbrugerkultur og nye formidlingsformer for at styrke relationen mellem forbrugere og mikroproducenter, samt nå bredt ud på Djursland?

Løsninger skal komme med forslag til:

Hvordan Bondelauget kan kommunikere deres værdier og produkter på en appellerende måder?

Hvordan visuelle strategier (branding, design, sociale medier, events m.m.) kan bruges til at formidle fortællingen om regenerative mikroproducenter.

Hvordan inspiration fra andre lande og kulturer kan bidrage til nye måder at udbrede kendskab og skabe fællesskab omkring mad.

I forslagene kan der være overvejelser om, hvordan madvaner og fødevareproduktion spiller sammen med samfund, identitet og forbrugskultur og det vil være nyttigt med tværkulturelle perspektiver på, hvordan Bondelauget kan udvikle sin kommunikation og nå ud til nye målgrupper baseret på erfaringer fra andre lignende initiativer.

